Rudsetra

Rudsetra er en tidligere seter ved Harestua i Lunner kommune i Viken. Det nåværende bygget på setertunet ble oppført som hytte i 1909, og var under andre verdenskrig et møtested for motstandsbevegelsen i Harestulia. Rudsetra fungerte som radiostasjon og skjulested for Milorg D13 og Secret Intelligence Service, og var også et viktig mottak for allierte flyslipp.

Hytta på Rudsetra er i stor grad bevart slik den var ved krigens slutt, og området ble fredet av Riksantikvaren 4. juli 2016. Fredningen omfatter hyttas interiør og eksteriør, samt nærområdet rundt hytta der en kan finne tufter etter den tidligere setra, røyser, og en liten kulp som ble laget for å bade og for å kjøle ned mat.

Kilder 
Fredningen av Rudsetra
Rudsetra på Randsfjordsmuseenes nettside 

Kulturminner i Lunner
Byggverk i Lunner
Nordmarka
Hadeland